S-1084/2007

Mál þetta, sem dómtekið var 30. október sl. er höfðað með ákæru útgefinni af lögreglustjóranum á höfuðborgarsvæðinu 31. ágúst 2007 á hendur J-kk-þgf F-kk-þgf F-kk-þgf, kt. […], Barónsstíg 43, 101 Reykjavík, fyrir eftirtalin þjófnaðarbrot framin í Reykjavík árið 2007:

I.

Fyrir þjófnað, með því að hafa að morgni þriðjudagsins 1. maí, stolið tveimur bjórum og veski í eigu A-x-x Z-x-x, kt. […], úr húsnæði Keiluhallarinnar í Öskjuhlíð, en veskið innihélt m.a. debetkort A-x-x, bókasafnsskírteini og 15.000 kr. í reiðufé.

Þetta er talið varða við 244. gr. almennra hegningarlaga nr. 19/1940.

II.

Fyrir þjófnað, með því að hafa stolið samtals 14.000 kr. af debetkortareikningi A-x-x Z-x-x, með því að nota í heimildarleysi debetkort hennar og leyninúmer reikningsins, sem ákærði hafði komist yfir með þjófnaðinum samkvæmt ákærulið I., til úttektar af reikningnum á eftirgreindum stöðum þann 1. maí s.l.:

Í hraðbanka Landsbankans, Austurstæti 14 í Reykjavík um kl. 09:53, 1.000 kr.

Í hraðbanka Landsbankans, Austurstæti 14 í Reykjavík um kl. 09:55, 5.000 kr.

Í hraðbanka Landsbankans, Laugavegi 77 í Reykjavík um kl. 12:18, 8.000 kr.

Þetta er talið varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar.

Í dag var sakamálið nr. 1693/2007 sameinað þessu máli en þar er ákærða gefið að sök með ákæru útgefinni af lögreglustjóranum í Reykjavík 29. október sl., eftirtalin hegningar- og umferðarlagabrot framin aðfaranótt fimmtudagsins 16. ágúst 2007 á Akureyri:

I.

Fyrir tilraun til þjófnaðar, með því að hafa í auðgunarskyni brotist inn í Lundarskóla við Dalbraut, með því að brjóta glugga á austurhlið skólans með gangstéttarhellu, en horfið af vettvangi er þjófavarnarkerfi skólans fór í gang.

Þetta er talið varða við 244. gr., sbr. 1. mgr. 20. gr. almennra hegningarlaga nr. 19/1940.

II.

Fyrir tilraun til þjófnaðar, með því að hafa í auðgunarskyni brotist inn í verslunina Dentalia Fides, Laufásgötu 9, með því að brjóta glugga í hurð á austurhlið verslunarhúsnæðisins, en horfið af vettvangi er þjófavarnarkerfi verslunarinnar fór í gang.

Þetta er talið varða við 244. gr., sbr. 1. mgr. 20. gr. almennra hegningarlaga nr. 19/1940.

III.

Fyrir nytjastuld, þjófnað og umferðarlagabrot, með því að hafa tekið bifreiðina PT-757 til eigin nota í heimildarleysi, þar sem hún stóð fyrir utan íbúðarhúsnæði að Heiðarlundi 1 H, ekið henni án þess að hafa gilt ökuskírteini frá Heiðarlundi að Kaldbaksgötu, þar sem ákærði skildi við bifreiðina eftir að hann hafði stolið sambyggðu útvarps- og geislaspilara úr henni.

Þetta er talið varða við 1. mgr. 259. gr., sbr. lög nr. 20/1956 og 244. gr. almennra hegningarlaga nr. 19/1940 og 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín samkvæmt öllum töluliðum ákæru. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í maí 1971. Ákærði á að baki nokkurn sakaferil, allt frá árinu 1989. Hefur hann frá því ári til 21. september 2006 17 sinnum verið dæmdur og í flestum tilvikum fyrir auðgunarbrot. Ákærða var veitt reynslulausn 29. apríl 2007 í 1 ár á eftirstöðvum refsinga 70 dögum. Ákærði hefur með broti sínu rofið skilyrði reynslulausnarinnar. Verður hún tekin upp og dæmd með því broti sem hér er til meðferðar. Með hliðsjón af því, sbr. og 256. gr. laga nr. 19/1940, er refsing hans ákveðin fangelsi í sjö mánuði. Í ljósi sakaferils ákærða verður refsingin ekki bundin skilorði.

Ákærði greiði málsvarnarþóknun skipaðs verjanda síns, S-kk-ef A-kk-ef S-kk-ef hæstaréttarlögmanns, 103.584 krónur, að meðtöldum virðisaukaskatti.

D ó m s o r ð :

Ákærði, J-kk-nf F-kk-nf F-kk-nf, sæti fangelsi í sjö mánuði

Ákærði greiði málsvarnarþóknun skipaðs verjanda síns, S-kk-ef A-kk-ef S-kk-ef hæstaréttarlögmanns, 103.584 krónur.

S-kk-nf S-kk-nf.